Diari Oficial de la Generalitat Valenciana


Sumari del DOGV 5320, del 08-08-2006 (2006/8377)

Informació pública de l'acord de l'Alcaldia número 370/2006, de 8 de febrer de 2006, sobre el projecte d'urbanització del sector ZO-9 El Mirador.
-------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8377


Organisme emissor
:   Ajuntament de Guardamar del Segura

Tipus de document
:   Anunci

Informació pública de l'acord de l'Alcaldia número 370/2006, de 8 de febrer de 2006, sobre el projecte d'urbanització del sector ZO-9 El Mirador. [2006/F8377]  
Maria Elena Albentosa Rus, alcaldessa presidenta de l'Ajuntament de Guardamar del Segura, Alacant, mitjançant este edicte fa saber:   
Per mitjà del present edicte, i a l'únic efecte informatiu, es publica l'acord d'Alcaldia 370/2006, de data 8 de febrer de 2006, i s'advertix a tots els interessats que el termini de 20 dies per a exercir l'opció de pagament en metàl·lic a l'urbanitzador començarà a comptar una vegada aprovat i vigent el Pla General d'Ordenació Urbana, actualment en tramitació, i després de la publicació definitiva del present acord, en què es faça constar este aspecte.  
Vist que pe Decret d'Alcaldia 1835/2003, de 23 de maig, i de conformitat amb l'article 53 de la Llei 6/1994, de 15 de novembre, Reguladora de l'Activitat Urbanística, es va acordar sotmetre a informació pública el projecte d'urbanització de les unitats d'execució número 1 i número 2 del sector ZO-12, presentat per l'urbanitzador del sector, Torrevieja 93, SL.  
Vist que l'anunci d'exposició al públic va aparéixer en el diari La Verdad el 28 de maig de 2003 i en el Diari Oficial de la Generalitat Valenciana de data 6 de juny de 2003, i no consta cap al·legació.   
Vist que amb data 4 d'agost de 2005 Francisco Gómez Hernández, en representació de la mercantil Torrevieja 93, SL, presenta el projecte d'urbanització del sector ZO-9 El Mirador, de conformitat amb l'apartat 14.4 del conveni urbanístic que la citada mercantil i l'ajuntament han subscrit el 2 de juny de 2005, on es recullen els ajustos realitzats per l'ordenació detallada del pla general en tramitació. Conveni que ha sigut sotmés a informació pública a través d'edicte de 13 de juliol de 2005.   
Vist que el projecte d'urbanització presentat per a recollir l'esmentada ordenació detallada no suposa una alteració de rellevància al projecte anterior, per la qual cosa s'obvia el sotmetiment d'informació pública en tractar-se de qüestions merament tècniques i de poca importància.   
No obstant això i atenent l'informe de l'enginyer municipal en què s'imposa una sèrie de millores en el projecte, haurà de reflectir-se amb anterioritat a la publicació de l'aprovació definitiva les correccions i observacions d'este.  
Atés l'informe emés amb data 22 de novembre de 2005 per l'enginyer municipal, i vistos els preceptes legals i la resta de d'aplicació general, per mitjà d'este decret, i fent ús de les facultats que tinc legalment establides, resolc:  
Primer. Aprovar definitivament el projecte d'urbanització del sector ZO-9 El Mirador, unitat d'execució 1 i 2, presentat per la mercantil Torrevieja 93, SL (RE 9072, de 4 d'agost de 2005).  
Segon. Supeditar la publicació de l'aprovació del projecte d'urbanització en el Diari Oficial de la Generalitat Valenciana tal com disposen els articles 34 i 59 de la Llei 6/1994, de 15 de novembre (LRAU), i per tant suspendre l'eficàcia del present acte a l'aprovació definitiva del pla general actualment en tràmits i a la presentació davant d'este ajuntament del projecte d'urbanització on es recullen totes les prescripcions i observacions tècniques contingudes en l'informe del tècnic municipal de data 22 de novembre de 2005.  
Tercer. La notificació d'este acord als propietaris, i significar-los que segons el que disposa l'article 71.3 de la Llei 6/1994, de 15 de novembre, podran optar per retribuir a l'urbanitzador en metàl·lic, sempre que ho sol·licite per document públic i es notifique a l'urbanitzador i a l'ajuntament dins dels 20 dies següents a la recepció, es realitzarà una vegada publicat l'anunci d'aprovació definitiva del projecte d'urbanització.   
La sol·licitud s'acompanyarà de garantia (real o financera) que assegure el desemborsament de la retribució amb caràcter previ a l'exercici de qualssevol acció contra la seua liquidació.   
Els imports a garantir seran els resultants del projecte de reparcel·lació, que haurà de tindre en compte en tot cas els acords adoptats en el conveni urbanístic firmat el 2 de juny de 2005 entre l'urbanitzador i l'ajuntament quant a la presència d'edificacions consolidades i la facilitació als seus propietaris de les més flexibles i menys oneroses condicions de satisfacció dels costos d'urbanització que li corresponen i es reflectixen en els apartats 11.1.1, 11.1.2 i 11.1.3 de l'esmentat conveni.   
No obstant això, ja que el termini dels 20 dies atorgats podrà ser previ a l'elaboració del dit projecte de reparcel·lació, la garantia es calcularà a la vista de la repercussió estimada del cost d'urbanització per cada metre quadrat de sòl a aportar a la reparcel·lació.   
Quart. Amb antelació a l'inici de les obres l'urbanitzador ho haurà de posar en coneixement de l'ajuntament amb l'antelació suficient, perquè es puga contractar el tècnic competent que controle l'execució de les obres i la seua realització conforme al projecte aprovat, i que de conformitat amb l'adjudicació realitzada pel Ple de l'ajuntament de data 4 d'abril de 2002, serà sufragat per l'urbanitzador, sense que puga repercutir el cost als propietaris.   
Així mateix s'haurà d'aportar un estudi geotècnic i geològic del sector, realitzat per un laboratori homologat per la Generalitat Valenciana.  
Guardamar del Segura, 26 de juny de 2006.. L'alcaldessa: Maria Elena Albentosa Rus.